**TÁJFAJTA GYÜMÖLCSFÁK TELEPÍTÉSE KOCSON**

A **Vértes-Gerecse Közösség** **„Tájfajta gyümölcsfák telepítése Tata és környékén”** elnevezéssel programot indított a **MOL Alapítvány/a MOL Helyi Érték Program támogatásával**.

Megkerestük a tatai járáshoz tartozó kistelepüléseket, melyek közül **Kocs Település Önkormányzata is jelentkezett a programba.**

Következő lépésként összeállítottunk **településenként egy-egy kérdőívet, melyben megkérdeztük a helyi lakosokat**, hogy:

Régen milyen gyümölcsfák jellemezték a települést? Válaszok: 54% alma, 32% szilva, 43% meggy, 17% körte.

Milyen gyümölcsfákat kellene közösségi felhasználás céljából telepíteni Kocson? Válaszok: 85% alma, 32% szilva, 27 % körte.

Milyen helyszínt javasol a gyümölcsfáknak, hova kerüljenek? Itt is sokféle válasz érkezett, a Faluház mögötti területet, ovi, iskola, tópart, játszótér, parkok.

Mire kellene felhasználni a gyümölcsöt? 87 % helyi étkeztetésben, 43% feldolgozni, 31% rászorulóknak eljuttatni.

Milyen rendezvényhez kapcsolódhatna a gyümölcsök feldolgozás, vagy éppen a szüret? Itt is több javaslat érkezett, több válaszadó a szüreti bált jelölte meg, de voltak, akik a Kocsitoló Fesztivált, nyárbúcsúztató rendezvényt, pálinkafőző napokat javasolták.

Van olyan gyerekkori emléke, mely kifejezetten a gyümölcshöz, annak feldolgozásához kötődik?

Amikor a mamámmal, anyukámmal lekvárt főztünk be, minden éven.

Nagyapámmal almát szedtünk, az első érett almába az haraphatott bele, akinek a legjobban mosolygott az almája. A testvéreimmel nem győztük törölgetni, fényesíteni, hogy mosolyogjon az alma. És micsoda öröm volt beleharapni a legfényesebb oldalába, még ma is érzem az ízét, ha rá gondolok.

Szilvából lekvárt és pálinkát főztünk!

A szőlő szüret volt emlékezetes. Puttonyokkal telve a szőlőhegyen telt a szüret. Volt mezítlábas "préselésben" is részem. A mai gyerekeket is biztosan érdekelné.

Szilvalekvár befőzés nagy üstökben. Szegények lekvárja volt, mert nem kellett hozzá cukrot tenni. Addig főztük, amíg teljes levét elfőtte, és megállt benne a fakanál. Durrogott, fröcsögött, és az üstfedőt használtuk pajzsként.

Igen. A szilvalekvár főzése. Nagymamám mindig üstben főzte a lekvárt az egész család részere és ugyan olyan jó készülés volt rá, mint a disznóölési tornak.

Közös kompótkészítés (óvoda, 1997-es évek)

A kérdőívek eredményeit eljuttattuk az önkormányzatokhoz, majd megtörtént a gyümölcsfák beszerzése.

**Kocsra 20 db alma (Florina, Batul, Generose) és 5 db Árpávalérő körtefa** érkezett, melyekből **18 db a Faluház melletti területen, 4 db a Mesekert Óvodába, 3 db pedig a Vincze Imre Református Általános Iskolában került elültetére**.

**A képen fű, kültéri, égbolt látható

Automatikusan generált leírásA képen fű, kültéri, személy látható

Automatikusan generált leírásA képen fű, kültéri, égbolt látható

Automatikusan generált leírásA képen fű, égbolt, kültéri, mező látható

Automatikusan generált leírásA fák telepítésében sok önkéntes is részt vett, akik munkáját ezúton is köszönjük!**